
· 22., 23., 24. travnja - TRODNEVNICA ZA PRVU PRIČEST
Trodnevnica za prvopričesnike i njihove roditelje bit će na večernjim svetim misama u 18:30 sati. Za roditelje će biti omogućena ispovijed sva tri dana uz sv. misu.
U petak 24.4. je sveta ispovijed za prvopričesnike od 16 - 18 sati.
· 24.4. (petak) - Molimo molitvu za proglašenje blaženim i svetim Sluge Božjega Josipa Stadlera uz obje sv. mise.
Taj dan dolaze i dvojica bogoslova iz Đakova uz Nedjelju Dobroga Pastira koji će biti do nedjelje s nama i sudjelovati u svim događanjima župe.
Slika 2
· 25. travnja (subota) -  PRVA SVETA PRIČEST
Prvopričesničko slavlje započinje u 10,30 sati. Potrebno je doći pola sata ranije da se izbjegne gužva. Nakon sv. mise za sve goste se organizira  zakuska u župnom dvorištu.
Jutarnja sv. misa u 8,30 sati je po redovitom rasporedu na kojoj molimo blagoslovnu molitvu za blagoslov polja uz blagdan sv. Marka
Slika 3
· 26.4. - Nedjelja Dobrog Pastira - molimo za nova duhovna zvanja, ali i ona postojeća da ih Isus, Dobri Pastir vodi i hrabri na njihovom putu.

· 1.5. (petak) - sv. Josip Radnik, početak svibanjskih pobožnosti koje ćemo moliti uz obje sv. mise, ujedno je i prvi petak i klanjanje nakon jutarnje sv. mise.
· 2.5. (prva subota) - dan je molitve za nova duhovna zvanja. Naši mladi odlaze na Susret Hrvatske katoličke mladeži u Požegu. Polazak je u 11:00 sati ispred crkve.
· 3.5. (nedjelja) - 5. vazmena – prva je nedjelja u mjesecu kada posebno molimo za nova duhovna zvanja.
· 4.5. (ponedjeljak) - sv. Florijan, zaštitnik vatrogasaca

· 8.5. (petak) - „osmi“ u svibnju, hodočasnički dan Gospi Brze Pomoći:
· 7h – vlč. Josip Vuksanović, ž. vikar
· 9h – vlč. Anđelko Cindori, župnik
· 11h – mons. Antun Škvorčević, požeški biskup u miru
· 17h – vlč. Ivica Tušek, župnik župe sv. Jakova ap. u Klakaru i župni upravitelj župe Rođenja BDM u Ruščici, sa župljanima
· 19h – vlč. Robert Almaši, župnik župe Bezgrješnog začeća BDM u Bilju, sa župljnima

· 9.5. (subota) - ZLATNA HARFA, smotra dječjih zborova koja će se održati u Franjevačkom samostanu. Okupljanje i početak je predviđen za 10 sati.

· 13.5. (srijeda) - SUSRET RODITELJA KRIZMENIKA ( obavezno ZA SVE ), susret započinje u 18 sati. Na ovom susretu roditelji će dobiti zadnje upute o slavlju sv. potvrde.

· 14.5. (četvrtak) - SPASOVO – UZAŠAŠĆE GOSPODINOVO – sv. mise su po redovitom dnevnom rasporedu, ujutro u 08:30 i večernja u 18:30.

· 20., 21., 22. svibnja - TRODNEVNICA ZA SVETU POTVRDU
Prvi dan, srijeda u 18,30 sati, sv. misu predvodi fra Ivan Crnković na kojoj će biti obnova krsnih obećanja. Nakon sv. mise bit će susret krizmenika s krizmateljem i provjera znanja. Drugi dan, četvrtak u 18,30 sati, sv. misu predvodi ž. vikar, vlč. Josip, nakon koje će biti euharistijsko klanjanje prilagođeno krizmanicima. Treći dan, petak u 18,30 sati, sv. misu predvodi župnik. Taj dan je ispovijed za krizmenike i kumove nakon svete mise. Roditelje potičemo da iskoriste priliku za ispovijed prva dva dana trodnevnice.

· 23. svibnja (subota) - SVETA POTVRDA
Sveta misa započinje u 10,30 sati. Potrebno je biti pola sata ranije u katehetskom centru. Ovogodišnji krizmatelj će biti mons. Antun Škvorčević, požeški biskup u miru. Nakon sv. mise za sve goste organizira se zakuska u župnom dvorištu.
Jutarnja sv. misa u 8,30 sati je po redovitom rasporedu. Zbog sakramenta sv. potvrde, ured neće raditi sa strankama.

· 24.svibnja (nedjelja) – PEDESETNICA – DUHOVI – Završetak uskrsnog vremena. Svete mise su po redovitom nedjeljnjom rasporedu. Crkveni god je u župi Duha Svetoga u Malom Parizu.

· 30.5. (subota) - DAN DRŽAVNOSTI – jutarnja sv. misa je u 8,30 sati za Domovinu.

· 31. svibnja (nedjelja) - PRESVETO TROJSTVO
Sv. mise po redovitom rasporedu. Crkveni god u Franjevačkoj crkvi gdje su sv. mise po nedjeljnom rasporedu. Naša župa hodočasti na sv. misu u 10 sati s pjevačima i čitačima. Sv. misu predslavi naš župnik vlč. Anđelko Cindori. Završetak svibanjskih pobožnosti je na večernjoj sv.misi.
- 4.6. (četvrtak) - TIJELOVO – svete mise su u  7, 9 i 19 sati. Svečana sv. misa s procesijom je u 9 sati

- 5.6. - prvi petak, klanjanje je nakon jutarnje sv. mise

- 6.6. - prva subota, dan je molitve za nova duhovna zvanja

- 8.6. (ponedjeljak) -  Hodočasnički dan Gospi Brze Pomoći 
· 7h – vlč. Josip Vuksanović, ž. vikar
· 9h – vlč. Anđelko Cindori, župnik
· 11h – dr. sc. Stjepan Radić, rektor Bogoslovnog sjemeništa u Đakovu i prof. na KBF-u u Đakovu s nekoliko  bogoslova 
· 17h – preč. Tomislav Čorluka, župnik župe Bezgješnog Srca Marijina, Sl. Brod 9, sa župljanima
· 19h – preč. Ivan Lenić, župnik župe Kraljice Svete Krunice u Vođincima i župni upravitelj župe sv. Klare, djevice u Starim Mikanovcima, sa župljnima

- 12.6. (petak) - PRESVETO SRCE ISUSOVO, svetkovina – litanije i posvetnu molitvu molimo uz obje sv. mise.

- 13.6. (subota) – BEZGRJEŠNO SRCE MARIJINO – crkveni god na Budainci
	- SV. ANTUN PADOVANSKI – crkveni god u Podvinju
 
-   22.6.  (ponedjeljak) - Dan župnog zajedništva - Trsat

- 29.6. (ponedjeljak) – SV. PETAR I PAVAO, apostoli – svećeničko ređenje u Đakovačkoj katedrali

· 3.7. – prvi petak, klanjanje je nakon jutarnje sv. mise

·  4.7. – prva subota, dan je molitve za nova duhovna zvanja

· 5.7. ( nedjelja) -  sv. Ćiril i Metod zaštitnici Đakovačko – osječke crkvene pokrajine

·  8.7. (ponedjeljak) - HODOČASNIČKI DAN GOSPI BRZE POMOĆI – informacije o predslaviteljima će biti objavljene naknadno na prigodnom plakatu.

- 26.7. (nedjelja) – SV. JOAKIM I ANA - blagdanska sv. misa je u 7 sati u kapeli sv. Ane u Tvrđavi te blagoslov žena i majki koje mole za dar novog života. Ujedno je i dan djedova i baka za koje ćemo taj dan posebno moliti. Ostale sv. mise su po redovitom rasporedu u župi.

- 1.8. - prva subota, dan je molitve za nova duhovna zvanja

- 2.8. (nedjelja) - Gospa od anđela – Porcijunkula – mogućnost potpunog oprosta za vremenite kazne. Uvjeti za dobivanje potpunog oprosta: ispovijed, sv. misa i pričest, te molitve na nakanu sv. Oca. U Franjevačkom samostanu potpuni oprost moguće je dobiti cijelu godinu (svaki dan) uz uobičajene uvjete.

- 5.8. (srijeda) – DAN POBJEDE I DOMOVINSKE ZAHVALNOSTI I DAN BRANITELJA – sv. misa je za domovinu i polaganje vijenaca na jutarnjoj sv. misi 

-7.8. – prvi petak, klanjanjeje  nakon jutarnje sv. mise

- 8.8. (subota) - HODOČASNIČKI DAN GOSPI BRZE POMOĆI – informacije o predslaviteljima će biti objavljene naknadno na prigodnom plakatu.

- 10.8. (ponedjeljak) -  SV. LOVRO – blagdanska misa je u kapeli sv. Lovre na groblju u 8,30 sati, jutarnje sv. mise nema kod nas u župi, a večernja je redovito u 18,30 sati u katehetskom centru. Ujutro nakon sv. mise mogućnost je za pojedinačni blagoslov grobova.

[bookmark: _GoBack]- 15.8. (subota) - VELIKA GOSPA – nedjeljni je raspored misa te svečana procesija sa svijećama je na večernjoj svetoj misi.

- LJETNO RADNO VRIJEME ŽUPNOG UREDA 
 1.7. – 31.8. ured radi sa strankama od ponedjeljka do subote prijepodne 9-12 sati. Za sve hitne slučajeve i prijavu sprovoda potrebno je javiti se svećeniku u sakristiji prije večernje sv. mise. Sve sprovodne mise će biti u katehetskom centru zbog velikih vrućina.
